NaiveNeuron/SloPal huggingface dataset:
Tomáš, Erik, poslanec NR SR (2022-05-24):
Fú, chlapci, tak dobre. Tak to už jako mám pocit, že fakt nechcel som, ale cítim, že ako keby som hovoril na koaličných poslancov. Dobre, ja som pomerne slušne pomenoval, prečo si myslím, že by ste nemali podporiť tento návrh pána Matoviča, pretože tam chýbajú proste skupiny obyvateľstva a ak opozícia niečo podporuje vláde, tak by mala aj niečo vydobyť, niečo vyrokovať pre dôchodcov, pre pracujúcich a podobne, a preto som len povedal, že mohli by ste tlačiť napríklad na tieto naše dva návrhy, tak ako my sme si dali podmienky. Ale keď už hovoríš slová, že ja závidím Igorovi Matovičovi a tak ďalej, tak to už vidím, že asi ste sa niekde inde posunuli, ale, samozrejme, je to vaše rozhodnutie. Len vám pripomínam, že keď sme my zahlasovali za 300 a 200 eur, čo ste s nami robili, čo ste vtedy vypisovali po facebookoch, ale to už nechám tak, lebo hovorím, chcem si zachovať korektné vzťahy. A k tej samotnej problematike, samotnej problematike. Pani Andrejuvová, ja medzi ľudí chodím, ja ľudí počúvam, neviem ako vy vládni poslanci, či môžete ešte chodiť až tak medzi ľudí. A hneď vám aj odpoviem. Opäť opakujete stále tú istú mantru, že prídavok na dieťa sa nezvyšoval, ale mohli ste ho zvýšiť už dvakrát aj OĽANO na 50 eur, bol takýto zákon v parlamente a nehlasovali ste zaň. A pozvyšovalo sa všetko ostatné, to nemôžete popreť. Rodičovský príspevok, materská dovolenka a tak ďalej. Urobila sa toho spústu, spústu, veľa. Čiže nám, prosím vás, nevyčítajte, že my niečo nechceme podporiť alebo niečo také. My by sme podporili aj to. Len chceme, aby ste pomohli všetkým skupinám obyvateľstva, lebo všetkých sa týka to zdražovanie. O to tu celé ide. Nie o to, že niekto chce alebo nechce pomôcť rodinám. Ide len o to, aby sa pomohlo aj dôchodcom, aj pracujúcim a všetkým ľuďom, ktorí si to zaslúžia, ktorí ťažko v týchto časoch žijú. Nechápem, že to nedokážete pochopiť.
Bugár, Béla, podpredseda NR SR (2016-06-16):
Pán poslanec Beblavý, chcete mať doplňujúcu otázku?
Paška, Pavol, predseda NR SR (2013-09-19):
Ďakujem pekne, pani spravodajkyňa. Nech sa páči, ešte pani spravodajkyňa.
Laššáková, Jana, podpredsedníčka NR SR (2014-12-10):
Pán poslanec Brocka... (Reakcia z pléna.) Pán poslanec Kaník, máte procedurálny návrh? (Reakcia z pléna.) Pán poslanec Brocka, nech sa páči.
Danko, Andrej, podpredseda NR SR (2024-04-30):
Ďakujem. Poslankyňa Remišová. Nie je v sále. Pani poslankyňa Kolíková. Nie je v sále. Pán poslanec Krátky.
Paška, Pavol, poslanec NR SR (2011-09-13):
(Slabo počuť, lebo nie je zapnutý mikrofón.) Prosím vás, vy ste taký istý poslanec ako ktokoľvek iný. Vy ste tu dnes predvádzali rôzne divadlá. Vstupovali ste do vystúpení. Pani poslankyňa vyslovila svoj názor, ani raz ste neupozornili kolegov. Ani raz.
Bugár, Béla, podpredseda NR SR (2019-09-18):
Prezentujme sa a hlasujme. (Hlasovanie.) Prítomných 143 poslancov, za 52, proti 71, zdržalo sa 19, 1 nehlasoval. Návrh nebol schválený. Nech sa páči.
Laurenčík, Milan, podpredseda NR SR (2021-12-14):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nikto sa nemá záujem prihlásiť do rozpravy, preto vyhlasujem rozpravu za skončenú. Predpokladám, že keď rozprava neprebehla, tak pani navrhovateľka ani pán spravodajca nezaujmú stanovisko. Ďakujem vám obom. Nezaujímate stanovisko? (Reakcia z pléna.) Ďakujem veľmi pekne a prerušujem rokovanie o tomto bode programu. Keďže to bol posledný bod, ktorý sme mali teraz prerokovať, nasleduje hlasovanie, ktoré bude o 17.00 hodine, preto dovtedy vyhlasujem prestávku. (Prerušenie rokovania o 15.08 hodine.) (Pokračovanie rokovania o 17.00 hodine.)
Sulík, Richard, predseda NR SR (2011-09-13):
Pán poslanec Čaplovič.
Glváč, Martin, podpredseda NR SR (2018-05-09):
S faktickými poznámkami dve poslankyne. Končím možnosť prihlásiť sa. Pani poslankyňa Shahzad, nech sa páči.
P. Frešo, poslanec: (2007-04-13):
To, čo ma ďalej zarazilo, bolo, že hovorí o politickom vydieraní a o nejakom obmedzovaní jeho rodiny. Pán minister, toto nie je rodinný podnik. Vy na tej funkcii ste ako človek, ktorý nemá na ňu nárok, vy ste na tej funkcii preto, lebo vám ľudia dôverujú. A my hovoríme, že nie je správne, že vám dôverujú, pretože propagujete korupciu, a nie je správne, že vám dôverujú a to vám hovorím ja, pretože aj v médiách klamete. Nemyslím si, že je správne mať ministra, ktorý v médiách klame, nemyslím si, že je správne mať ministra, ktorý propaguje tvorbu čiernych peňazí, nota bene ministra hospodárstva, a preto budem hlasovať za vaše odvolanie. Ďakujem.
Přidal, Alojz, poslanec NR SR (2014-02-05):
Vážený pán podpredseda Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 252 určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými predpismi, ako aj medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku, teda aby sa uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 8. novembra 2013 č. 780 a podľa § 71 rokovacieho poriadku Národnej rady Slovenskej republiky navrhujem, aby predmetný návrh zákona prerokovali tieto výbory Národnej rady: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre hospodárske záležitosti a odporúčam tiež, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade v prvom čítaní. Pán podpredseda Národnej rady, prosím, otvorte k predmetnému návrhu zákona všeobecnú rozpravu.
Sulík, Richard, predseda NR SR (2011-05-17):
Ďakujem. Pán poslanec Paška, procedurálny návrh.
Laššáková, Jana, doterajšia podpredsedníčka NR SR (2016-03-23):
Pán poslanec Michal Bagačka.
Laurenčík, Milan, podpredseda NR SR (2021-10-22):
Ďakujem. Na vaše vystúpenie evidujem päť faktických poznámok. Ako prvá vystúpi pani poslankyňa Romana Tabák, nech sa páči.
Hlina, Alojz, poslanec NR SR (2014-04-03):
To je bez, to normálne. Viete, pánovi Paškovi by som povedal, lebo minule tu niečo na mňa naznačoval. Povedzte mi, na čo je dobrý a v čom je vklad toho človeka do témy? V čom? Tu pred chvíľou niečo naznačoval o biobotanickej záhrade ako takej a rúbaní ako takom, náletov, ale čo tým chcel naznačiť? Viete, to je presne ten ich systém práce. To sú takí ľudia, sú, prosím vás, len mojou slobodou je, že s takými ľuďmi, chlapče môj zlatý, ešte, ešte sa stretneme. Vážení, keď už sme pri tom, ja vám to poviem na príklade, dobre? Keď už tu takto splieta tento úbožiak, plný závisti, vážení, to je, to sú ľudia plní závisti. Choďte cez víkend na ten salaš, je tam viacej ľudí jak v zoologickej záhrade. Viete, koľkým to oči kole? Viete, koľkým takým lúzrom to kole oči? Viete koľkým? Nevedia spať, sa prehadzujú a potia, potia sa do tohto, do paplónu. Viete koľkým? Prosím vás, už dávno to malo byť predané, tam boli ľudia, ktorí sa pýtali, či sa tam dá pristať vrtuľníkom! Teraz je to otvorené, chodia tam ľudia. Predtým to univerzitu stálo 400-tisíc korún ročne, teraz 400-tisíc korún dostáva, cca milión korún mesačne dostávajú na odvodoch a na dépéháčke a robí tam okolo 15 ľudí v sezóne. Čo si píšete, vy úbožiak? (Prerušenie vystúpenia predsedajúcou.)
Laššáková, Jana, podpredsedníčka NR SR (2012-11-06):
Pán poslanec Novotný, nech sa páči.
Glváč, Martin, podpredseda NR SR (2016-09-20):
Ďakujem. S faktickými poznámkami jeden pán poslanec. Ukončujem možnosť prihlásenia sa. Pán poslanec Baránik.
Grendel, Gábor, podpredseda NR SR (2022-02-08):
Pán poslanec Žiak.
Gašpar, Tibor, poslanec NR SR (2024-02-08):
Ako o ďalšom hlasujeme o bode 3 pozmeňujúceho návrhu poslanca Matoviča.
Kollár, Boris, predseda NR SR (2023-05-25):
S procedurálnym návrhom teraz vystúpi pani poslankyňa Anna Zemanová. Nech sa páči, pani poslankyňa, máte slovo.
Paška, Pavol, predseda NR SR (2014-02-13):
Faktické poznámky. Technici, ukážte mi, prosím vás, koľko je. Sedemnásť. Posledná pani poslankyňa Mezenská. Nech sa páči, pán poslanec Lipšic.
Hrnčiar, Andrej, podpredseda NR SR (2017-06-13):
Otváram rozpravu v rámci tretieho čítania. Hlási sa niekto do rozpravy? Do rozpravy sa neprihlásil nikto. Vyhlasujem rozpravu za skončenú. Budeme hlasovať o vrátenom zákone ako o celku. Pán spravodajca, uveďte hlasovanie.
Ďuriš Nicholsonová, Lucia, podpredsedníčka NR SR (2018-06-15):
Týmto vyhlasujem rozpravu za skončenú. Chcem sa opýtať pána navrhovateľa, či sa chce vyjadriť v rozprave, možno k tej otázke? Nie, nie je tomu tak. Pani spravodajkyňa? Nie, nie je tomu tak. Tak potom súkromne. Ten ďalší bod by mal byť prvé čítanie o návrhu poslankyne Aleny Bašistovej, Jany Vaľovej, Magdalény Kuciaňovej na vydanie zákona, ktorým sa mení a dopĺňa zákon o sociálnych službách. Upozornila ma pani predkladateľka, pani Bašistová, že tu nebude, takže tento bod ide na záver schôdze. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú... Pán poslanec Bernaťák, uvediete ešte zákon, začneme to? Dobre. Má parlamentnú tlač 1034 a návrh na jeho pridelenie výborom je v rozhodnutí pod č. 1083. Nech sa páči, pán predkladateľ, pán poslanec Tibor Bernaťák uvedie predmetný návrh zákona.
Laurenčík, Milan, podpredseda NR SR (2021-11-30):
Všetko? Pán poslanec Filip Kuffa s faktickou poznámkou, nech sa páči.
Vážny, Ľubomír, poslanec NR SR (2017-04-06):
Oficiálne schválený výborom. (Reakcie z pléna.) Oficiálne schválení výborom sú piati spravodajcovia. (Reakcie z pléna.)
V. Veteška, podpredseda NR SR: (2004-06-30):
J. Banáš, poslanec: To je zase na jedno vystúpenie, ale ja mám radosť z toho, že som vyprovokoval k debate polovicu klubu komunistickej strany. Nebudem na to reagovať, len ďakujem pánovi Fajnorovi za kompliment, pretože pokiaľ si prečítate môj životopis, ja som za socialistického režimu na západe nebol, bol som v Nemeckej demokratickej republike, ale chcem povedať pánovi kolegovi Ondriašovi, ja neviem, kam odišiel, že ja by som si na jeho mieste pýtal od tejto vlády normálne odškodné, pretože kým my sme tu za socializmu za ostnatými drôtmi radostne budovali a plnili päťročnice, tak on trpel pod úhlavnou kapitalistickou činnosťou v Spojených štátoch amerických a mám pocit, že to na ňom zanechalo hlbokú ujmu. Ja by som mu odporúčal, aby si fakt pýtal odškodné. Ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-14):
Ďakujem pekne. Vážený pán podpredseda Národnej rady, ctená snemovňa, ja by som len krátko chcel oceniť doterajšiu diskusiu, hlavne na úrovni gestorského výboru, ktorý bol schopný zhromaždiť všetky podnety aj do vyváženej a myslím konštruktívnej správy, ktorú, ako som už povedal pri predložení, nieže akceptujem, ale považujem za súčasť celého legislatívneho návrhu tak, aby bol lepší, resp. precíznejší. A v tomto zmysle je aj môj postoj. A to isté by som dodal k tomu, čo odznelo vo forme jedného, resp. zdvojeného návrhu z dvoch strán snemovne, ktorý ako keby bol širokou až najširšou koalíciou na tému upresnenia narábania, resp. súvislostí okolo poštového tajomstva, komu ho možno sprístupniť a na akom základe. Považujem to za tiež výraz a návrh, ktorý zapadá do celkového zamerania, a vyjadruje aj citlivosť a dôležitosť precízneho definovania včítane explicitného vymenovania všetkých súvisiacich právnych noriem, to znamená teda Trestného zákona a poriadku a ďalších zákonov, ktoré oprávňujú špecifické orgány na záležitosti dotýkajúce sa poštového tajomstva. Čo sa týka toho posledného návrhu pána kolegu Vážneho, tam by som bol zdržanlivý už len preto, že je veľmi rozsiahly. Ja sám som v tom procese rýchleho čítania detailov to skôr vnímal ako tému na ak, tak kroky alebo rozhodnutia následné, po tom, čo sa rozbehne systém, pretože on je samozrejme pripravený a prvý január je neďaleko. Ak sa bude ukazovať, že treba korigovať niektoré parametre pri zadefinovaní kompenzačného fondu alebo pri niektorých súvislostiach s týmto fondom, resp. tam boli aj opatrenia zo samotnej úvodnej časti návrhu zákona, resp. záležitostí dotýkajúce sa úrovne, finančnej úrovne pri registrácii a licenciách, tak tie jednak považujem za návrh, ktorý nie je ani z gestorského výboru, a zároveň čosi, k čomu sa možno môžeme, ak bude treba, pokojne konštruktívne vrátiť pri aplikácii samotného zákona v budúcom roku. Toľko z mojej strany. Ďakujem pekne.
Bugár, Béla, podpredseda NR SR (2017-12-06):
Nech sa páči, prezentujme sa a hlasujme. (Hlasovanie.) Prítomných 127 poslancov, za 45, proti 71, zdržalo sa 8 poslancov, 3 nehlasovali. Procedurálny návrh sme neschválili. Nech sa páči.
Jančula, Tibor, poslanec NR SR (2016-11-29):
Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
B. Bugár, podpredseda NR SR: (2002-04-10):
(Hlasovanie.) Prítomných 102 poslancov, za návrh 99, zdržali sa 2, nehlasoval 1. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Spravodajcom je pán poslanec Marián Antecký. Nech sa páči, môžete uvádzať jednotlivé hlasovania. M. Antecký, poslanec: Vážený pán podpredseda, vážené kolegyne, kolegovia, najskôr budeme hlasovať o tom, aby Národná rada prerokovala tento návrh zákona v druhom čítaní.
Přidal, Alojz, poslanec NR SR (2010-10-21):
Pán poslanec Vážny, ja beriem vaše vecné argumenty, ale my, na rozdiel od vás, chceme dávať kompetencie a povinnosti niekomu až vtedy, keď sú veci úplne dotiahnuté, až keď budú mať na to financie. Keď vás to tak trápilo, tak ste to mohli spraviť vy už skorej. Jednoducho niekedy je neskôr lepšie, ako keď je niečo spravené skôr a nie je to pripravené. Takže ten návrh je dobrý. (Potlesk.)
Mičovský, Ján, poslanec NR SR (2014-06-27):
Ďakujem, vážená pani podpredsedníčka. Martin, ďakujem ti. Ja len chcem veriť, že tvoja reakcia, tvoj hlas bol reakciou celého pléna, že takto cítime a vari budeme tak aj konať. Ďakujem.
Valášek, Tomáš, poslanec NR SR (2022-03-22):
Vďaka, pán predseda. Pán poslanec Sloboda, súhlasím do bodky s tou diagnózou aj s tým varovaním ohľadne vážnosti témy. Krajina, z ktorej 21 % odchádza do zahraničia a z ktorých sa dve tretiny nikdy nevrátia, nemá budúcnosť, pretože jednoducho stratíme konkurencieschopnosť. Súhlasím s vami tiež v tom, na koho ste ukázali prstom. Myslím si, že tá veľmi vysoká miera autonómie, ktorú školy mali, im neposlúžila dobre. Ten prepad v rebríčkoch, ktorý ste citovali, nastal za éry mimoriadne vysokej autonómie, čo je, myslím, aj výsledkom súčasného manažmentu. Tu zásadne nesúhlasím s pani poslankyňou Šofranko, ktorá práve odišla, a v jej trvaní na zachovaní autonómie, ktorá opäť tejto, týmto vysokým školám a tejto republike neposlúžila dobre. Moja obava však je, pán poslanec Sloboda, tu sa rozchádzam s tým, s tými pozitívami, je, že táto reforma urobila príliš veľa kompromisov. Spomenuli ste zmeny v riadení vysokých škôl a súhlasím, sú potrebné z príčin, ktoré som popísal. Nespomenuli ste kompromisy, ktoré ste urobili, ktoré fatálne oslabili schopnosť správnych rád zmysluplne rozhodovať alebo vstupovať do rozhodovania o rozpočte. Nespomenuli ste kompromisy, ktoré ste urobili kvôli koaličným partnerom, ktoré fatálne oslabujú schopnosť tu mať normálne transparentnú súťaž alebo kompetitívnu, alebo kompetitívny proces výberu dekana. Moja obava je, že tie dobré veci, čo tam sú, ako napríklad tie funkčné miesta profesorov, jednoducho nebudú využité, pretože keď ostanú tí istí ľudia pri moci, ktorí, pod ktorých šafárením sa tie školy prepadli tak, ako sa prepadli, ktorí neukázali, žiaľ, žiadnu vôľu otvoriť školy zahraničným profesorom, no tak tak neurobia ani do budúcna, hoci im tú možnosť zákonom dáte. Ale začína byť úplne legitímna otázka, či táto reforma tak rozvedená, ako bola, stojí za naše hlasovanie, lebo týchto reformných pokusov nebude veľa. A keď sa ukáže, že sme vystrelili jeden patrón takpovediac do prázdna, a nebude vôľa na ďalšie reformy do budúcna, či to niekedy neoľutujeme. Vďaka.
Glváč, Martin, podpredseda NR SR (2017-10-12):
Ďakujem. Ďalšia otázka je od pána poslanca Marosza adresovaná ministrovi dopravy a výstavby Slovenskej republiky pánovi Árpádovi Érsekovi: „Pán minister, na základe akých konkrétnych kritérií ste vybrali prioritné budovanie diaľnic a rýchlostných ciest? Čo robíte preto, aby sa priority nemenili na základe politického rozhodovania?“ Nech sa páči.
Kolesík, Andrej, poslanec NR SR (2013-10-18):
Ďakujem, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma uznesením č. 220 určil za spravodajcu k vládnemu návrhu zákona o výbušninách, výbušných predmetoch a munícii a o zmene a doplnení niektorých zákonov, tlač 706. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne aj o súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. septembra 2013 č. 689 a podľa § 71 rokovacieho poriadku Národnej rady navrhujem, aby návrh zákona prerokovali tieto výbory: ústavnoprávny výbor, výbor pre hospodárske záležitosti, výbor pre pôdohospodárstvo a životné prostredie a výbor pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní. Pán predsedajúci, otvorte, prosím, rozpravu.
Náhlik, Peter, poslanec NR SR (2015-05-06):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Kadúc, Miroslav, poslanec NR SR (2014-02-07):
Ďakujem, pani predsedajúca. Dajte, prosím, hlasovať o návrhu pána Mičovského.
Kubánek, Stanislav, poslanec NR SR (2019-10-28):
Pán predsedajúci, nakoľko sme hlasovali o všetkých bodoch spoločnej správy, ako aj návrhoch z rozpravy, dajte, prosím, hlasovať o tom, že prerokujeme zákon v treťom čítaní. (Reakcie z pléna.)
Fico, Robert, predseda vlády SR (2015-05-07):
Ďakujem pekne. Vážený pán podpredseda, vážená Národná rada, členovia vlády, dovoľte mi, aby som podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Na pracovnej ceste mimo Bratislavy je podpredseda vlády a minister financií Peter Kažimír, zastupuje ho minister práce, sociálnych vecí a rodiny Ján Richter. Mimo Bratislavy na pracovnej ceste je minister školstva, vedy, výskumu a športu Juraj Draxler, zastupuje ho minister práce, sociálnych vecí a rodiny Ján Richter. Otázky nie sú postavené na ministra obrany Martina Glváča a rovnako otázky nie sú postavené ani na ministra zdravotníctva Viliama Čisláka. Pán podpredseda, som pripravený odpovedať na otázky Národnej rady.
Kaník, Ľudovít, poslanec NR SR (2014-06-26):
Ďakujem kolegom za reakcie. Zareagujem na pani Mezenskú, že jednoducho veci treba nazývať pravými menami. Zlo je zlo, dobro je dobro. Keď sa zlu ustupuje a zlo je vojna, keď niekto obsadzuje cudzie územia, keď tam vysiela svojich vojakov, žiadny pragmatizmus, žiadna misa šošovice nemôže ospravedlniť takéto konanie. Až ho budeme ospravedlňovať, tak za chvíľu sa dožijeme, že tie problémy sa prenesú aj k nám. Mnohokrát história naučila nás tomu, že keď robíme pragmatickú politiku bez hodnôt, keď zabudneme na hodnoty, na ktorých stojíme, nad ktorými stojíme, a to je sloboda, demokracia a obrana týchto hodnôt, tak o ne jednoducho prídeme. A možno ešte jeden príkladík o tom duchovnom rozmere, proruskom duchovnom rozmere pána premiéra Fica. Sme súčasťou Európskej únie. Druhá svetová vojna sa v Európe skončila 8. mája. Všetky európske krajiny ju oslavujú 8. mája. Slovensko, kým bolo súčasťou sovietskeho bloku, oslavovalo koniec vojny 9. mája, lebo Rusi oslavujú 9. mája. Pretože v Rusku je iné časové pásmo. Jedine Slovensko aj po vstupe do Európskej únie počas premiérovania pána Roberta Fica oslavuje koniec druhej svetovej vojny 9. mája ako v Moskve. Kedy sa kládli vence na Slavíne? Deviateho mája, vážení páni, až ste si to nevšimli, so všetkou pompou za účasti prezidenta, za účasti premiéra, so všetkými vojenskými poctami 9. mája, tak ako v Moskve. Žiadna európska krajina to nerobí. Je to hanba.
Šeliga, Juraj, podpredseda NR SR (2020-12-03):
Ďakujem pekne, pán minister. Ako ďalšia bude odpovedať pani ministerka kultúry Milanová. Pýta sa jej pani poslankyňa Halgašová a otázka znie: „Aké sú povinnosti stavebného úradu, keď pri prenesenom výkone štátnej správy zistí zásadný rozpor, ak záväzné stanovisko krajského pamiatkového úradu k požiadavke o vydanie územného rozhodnutia je v zásadnom rozpore s rozhodnutím Pamiatkového úradu Slovenskej republiky?“ Nech sa páči.
Pellegrini, Peter, predseda NR SR (2024-02-21):
Pani poslankyňa Škopová.
Rošková, Ľubica, poslankyňa NR SR (2010-07-08):
Sľubujem. (Potlesk.)
Ďuriš Nicholsonová, Lucia, podpredsedníčka NR SR (2018-06-15):
Pán spravodajca? Pán spravodajca? Okej. Prerušujem rokovanie o tomto bode programu. Teraz by mal nasledovať váš bod a, pán Bastrnák, rozumiem tomu správne, že vy budete ten, kto to uvediete? Dobre. Takže nasledujúcim bodom programu je prvé čítanie o návrhu poslancov Národnej rady Slovenskej republiky Eleméra Jakaba, Tibora Bastrnáka a Pétera Vörösa na vydanie zákona, ktorým sa dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov . Návrh zákona má tlač 1023, návrh na jeho pridelenie na prerokovanie výborom je v rozhodnutí pod č. 1072. Dávam slovo pánovi poslancovi Bastrnákovi, aby predmetný návrh zákona uviedol. Nech sa páči.
R. Zajac, minister zdravotníctva SR: (2004-12-02):
Súčasne predloženým návrhom zákona chceme upraviť možnosť, aby Fond národného majetku Slovenskej republiky mohol vyplácať dlhopisy, ktoré sú predmetom konania v dedičstve a tieto konania nebudú ukončené do 31. 12. 2004, kedy by malo dôjsť k premlčaniu práv na výplatu menovitých hodnôt a výnosov dlhopisov. Keďže dedičia pred skončením konania o dedičstve nevedia preukázať fondu, v akom rozsahu na nich nárok na spomenutú výplatu prejde, navrhuje sa v zákone, aby fond mohol oprávneným osobám vyplatiť dlhopisy aj po uplynutí trojročnej premlčacej lehoty, pretože nároky na výplatu dlhopisov fondu ani po premlčaní nezanikajú. Vzhľadom na uplynutie premlčacej doby 31. 12. je potrebné, aby návrh zákona nadobudol účinnosť najneskôr 30. 12. 2004. Súčasne návrh zákona tiež upravuje limitovaný odplatný prevod majetku jedného štátneho podniku v zostatkovej hodnote najviac 5 mil. Sk v jednom kalendárnom roku. Toto limitovanie predaja prebytočného majetku v jednom kalendárnom roku spôsobuje vážne problémy štátnym podnikom a bráni predaju nadbytočného a neupotrebiteľného majetku pred procesom transformácie štátnych podnikov, čím sa celý proces neprimerane predlžuje. Cieľom navrhovanej úpravy je teda vytvoriť predpoklady na plynulé vybavovanie žiadostí štátnych podnikov o odplatné prevody zbytočného a nadbytočného majetku. Spoločná správa gestorského Výboru Národnej rady pre hospodárstvo, privatizáciu a podnikanie obsahuje dva pozmeňujúce návrhy, ktoré v mene vlády Slovenskej republiky môžeme odsúhlasiť a stotožňujeme sa s nimi. Ďakujem pekne, pán predsedajúci, skončil som.
P. Paška, predseda NR SR: (2008-03-26):
(Hlasovanie.) 139 prítomných, 130 za, 8 sa zdržalo, 1 nehlasoval. Konštatujem, že sme návrh zákona postúpili  do tretieho čítania . Otváram rozpravu v rámci tretieho čítania. Pýtam sa, či má niekto záujem sa prihlásiť? Nie. Vyhlasujem rozpravu za skončenú a budeme hlasovať o návrhu zákona ako o celku.
Bugár, Béla, podpredseda NR SR (2010-10-12):
Nech sa páči, prezentujme sa a hlasujme. (Hlasovanie.) Prítomných 135 poslancov, za 77, proti 56, zdržali sa 2. Konštatujem, že návrh zákona sme postúpili do druhého čítania. Nech sa páči.
Gy. Bárdos, poslanec: (2009-10-23):
Pán kolega Janiš tu viackrát hovoril, že tento návrh nemôže byť považovaný za koaličný alebo opozičný, alebo že je to agenda z niektorých politických strán. Ja by som to nazval, pán kolega, tak, že to je agenda občana. A to je jedno, že ten občan volí tú alebo inú stranu, alebo ten občan sa nezúčastní volieb, lebo aj taký občan existuje, to znamená, že teraz v Národnej rade je tu možnosť pre kolegov a pre kolegyne aj z koalície prijať zákon, ktorý bude v prospech občana. Keď sa už toľko hovorí o tom, že občan je na prvom mieste, tak teraz je tu krásny príklad, že dá sa to prijať a tento návrh zákona bolo by dobré, keby sme posunuli do druhého čítania. Aj v druhom a v treťom čítaní by sme mohli prijať tento návrh, lebo tento návrh je v prospech občana. Občana, to je jedno, či patrí naľavo, alebo napravo, ale je občanom Slovenskej republiky. Ďakujem pekne.
A. Belousovová, podpredsedníčka NR SR: (2007-10-24):
Teraz dávam slovo spoločnému spravodajcovi, predsedovi výboru pre pôdohospodárstvo, životné prostredie a ochranu prírody, pánovi poslancovi Jánovi Slabému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Máte slovo, pán poslanec.
Nemky, Martin, poslanec NR SR (2017-02-02):
Ďakujem pekne za slovo. Vážený pán predsedajúci, vážené kolegyne, vážení kolegovia, dovoľte mi odôvodniť návrh skupiny poslancov Národnej rady Slovenskej republiky na vydanie ústavného zákona, je to návrh poslancov, budem čítať bez krstných mien, Fajč, Glváč, Glenda, Gál, Hrnčiar, Jarjabek, Nemky, ktorým sa dopĺňa Ústava Slovenskej republiky č. 460/1992 Zb. v znení neskorších predpisov. Vážené kolegyne, vážení kolegovia, dovoľte mi uviesť z dôvodovej správy. Už dlhšie obdobie rezonuje v spoločnosti otázka, či by nebolo vhodné spojiť niektoré voľby tak, aby sa mohli konať v jeden deň. Cieľom by malo byť odbremeniť voliča, aby nemusel tak často chodiť k volebným urnám, a v neposlednom rade aj usporiť verejné výdavky. Myšlienka začala rezonovať práve v takzvanom supervolebnom roku, ktorý bol rok 2014. Mali sme vtedy za sebou vrátane jesenných volieb do VÚC 2013 ďalšie troje volieb, voľby prezidenta, do Európskeho parlamentu a voľby do orgánov samosprávy obcí. Zaoberali sa tým viaceré politické strany a navrhovali spojenie napríklad volieb prezidenta a volieb do Európskeho parlamentu. Naša skupina sa takouto myšlienkou zaoberala tiež a po vykonaní viacerých právnych a ekonomických analýz dospela k záveru, že jediným stabilným riešením je spojenie volieb do orgánov územnej samosprávy. Stabilným preto, lebo v týchto prípadoch nehrozia predčasné voľby, a teda nehrozí rozladenie už spojených termínov. Ďalšou motiváciou je zvýšenie účasti vo voľbách do orgánov samosprávnych krajov a posilnenie takýchto mandátov zvolených orgánov. Pohľad do štatistiky ukázal, že v týchto voľbách okrem prvého volebného roka účasť nedosahuje ani 25 percent. V prvom volebnom roku bolo percento účasti 26 %, o účasti v druhom kole ani nehovorím. V druhom kole účasť nedosahuje 20 % a rekordná bola v roku 2005, kedy dosiahla 11,7 percenta. Pritom druhé kolo voľby predsedov samosprávneho kraja sa konalo spolu 24-krát a z toho iba päťkrát bol zvolený kandidát, ktorý získal v prvom kole nižší počet hlasov. Toľko na úvod. Ďakujem pekne.
L. Gyurovszky, minister výstavby a regionálneho rozvoja SR: (2004-12-09):
V zmysle postupu schváleného generálnym riaditeľom Železníc Slovenskej republiky je druhá záverečná etapa dokončenia rekonštrukcie prvého nástupišťa naplánovaná na rok 2005. V rámci nej budú zrealizované zemné práce, spočívajúce v odstránení zvyšnej časti asfaltovej vrstvy, ďalej bude položená nová izolácia, podklad a zámková  dlažba vo zvyšnej časti nástupišťa, vykonajú sa práce na výmene potrubia na odkanalizovanie dažďových vôd z prístreškov a dokončí sa obnova koľaje, spočívajúca v smerovej a výškovej úprave 8 výhybiek. Predpokladaná výška nákladov na druhú etapu predstavuje spolu 4,4 mil. korún. V prípade, že zo štátneho rozpočtu nebudú vyčlenené finančné prostriedky na obligatórne výdavky Železníc Slovenskej republiky, bude na realizáciu druhej etapy znovu potrebné udelenie výnimky generálneho riaditeľa ŽSR z nariadenia č. 25.
Š. Zelník, poslanec: (2007-09-12):
Našou snahou musí byť, aby sa čo najefektívnejšie využila každá koruna, ktorá sa do zdravotníckeho systému dostala. Nejdem to teraz pomenovať, ale ak si zdravotná poisťovňa splní svoju povinnosť voči občanovi a poskytovateľovi a ponúkne mu lepšie podmienky ako iná zdravotná poisťovňa, za rovnakú sumu odlieči viacej pacientov a kvalitnejšie, mala by takáto poisťovňa byť motivovaná, aby v takomto trende pokračovala. Výsledným cieľom by malo byť, aby zdravotníctvo naozaj fungovalo so všetkým tým, aj s kontrolou financií, ktoré do zdravotníckeho systému prichádzajú. Teda nemôžeme dostať zdravotné poisťovne len do úrovne – dostali ste peniaze, prerozdelíte ich. Ony musia veľmi aktívne vstupovať do celého procesu liečby od kontroly, od stimulovania poskytovateľov, aby išli do nových liečebných metód, aby pacienti a klienti boli liečení na úrovni doby a s použitím modernej techniky. Ďakujem. (Potlesk.)
P. Hrušovský, predseda NR SR: (2005-10-25):
(Hlasovanie.) 128 prítomných, 95 za, 32 sa zdržalo, 1 nehlasoval. Návrh sme schválili. Teraz vás poprosím, pán predseda, aby ste predložili návrhy uznesení k prerokúvanému návrhu vlády na vydanie zákona o rozpočtových pravidlách územnej samosprávy (tlač 1334).
P. Abrhan, poslanec: (2007-06-19):
Dovolím si zároveň aj nesúhlasiť s pánom poslancom Mikloškom, ktorý hovorí, že zrušením imunity má byť zavŕšené zrušenie parlamentu. Podľa mňa tento váš návrh smeruje len k obmedzeniu opozície a k zatvoreniu úst opozície a k zrušeniu opozície v Národnej rade. Vo svojom vystúpení ste sa pýtali, na čo má byť a o čom má byť komisia, ktorá pripravuje ústavný návrh zákona. Nuž obávam sa, že práve tak, ako to vy predvádzate, že bude len na to, aby ste na základe toho, že veď komisia rokuje, nemuseli hlasovať a prípadne rokovať o návrhoch zákonov, ktoré sa môžu týkať ústavného zákona. Ďakujem pekne.
Osuský, Peter, poslanec NR SR (2016-06-14):
Ďakujem pekne, pán predseda. No, pán poslanec Mazurek, to je, každý si proste vyberie z dejín to, čo si vyberie. Vy ste si nepochybne vybrali režim, ktorý už vtedy tušil to, čo vy dnes hovoríte, ktorý teda v decembri ’41 vyhlásil vojnu Spojeným štátom. No áno, očividne to bol dobrý režim, poslal teda vojská proti, ako vy iste hovoríte, bratom Rusom, Rýchla divízia došla až na Kaukaz a iste to je to, čo vy vidíte ako to pravé riešenie, ale nakoniec každý tu zastupujeme istý pohľad istých voličov na isté veci. Ja zastupujem svojich voličov, vy svojich voličov. Pokiaľ ide o referendum v Čiernej Hore, každá krajina sa riadi demokratickými princípmi, pokiaľ taká je, a keby taká nebola, nemohla by sa o členstvo v NATO uchádzať, a pokiaľ občania na princípe zastupiteľskej demokracie zvolili svoje zastupiteľské orgány a tie oficiálne požiadali v mene svojej krajiny a v mene občanov, ktorí ich zvolili, o vstup do tejto organizácie, nie je mojou úlohou uvažovať o tom, či a ako má byť v Čiernej Hore referendum. Ale, prosím, skúste to Černohorcom poradiť, možno sa toho chytia, každopádne status quo je taký, že o vstup požiadali ich zvolení zástupcovia, a ak sa tak stalo, nie je mojou úlohou analyzovať to, čo si vy myslíte, že by sa malo diať.
Kollár, Boris, predseda NR SR (2022-03-17):
Prosím, prezentujme sa a hlasujme. (Hlasovanie.) Prítomných 128 poslancov... 129 poslancov, za 128, zdržal sa 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín (tlač 811), bod 22 schváleného programu. Spoločným spravodajcom je člen výboru pre hospodárske záležitosti poslanec Radovan Kazda. Prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov , tlač 811.)
Mihál, Jozef, poslanec NR SR (2016-04-20):
Ďakujem. Budem reagovať na pána, budem reagovať na pána Buriana. Hrozne ma teší, že teda bude tu parťák tie štyri roky, s ktorým sa budem ako prekárať, to je fajn. A určite aj Ľudo Kaník je spokojný, keď náhodou počúva tento prenos, že aj jeho meno tu zaznelo, lebo on je taká ikona toho, že čo všetko zlé bolo, a ešte treba povedať o invalidných dôchodcoch, lebo Kaník, to je, to je fajn. Takže teším sa na tieto štyri roky takéhoto prekárania. A ak môžem, pán predsedajúci, ešte by som faktickú poznámku využil na to, čo som nepovedal za mikrofónom. Pán, bývalý pán minister školstva, vedy a športu sa poteší, pretože chcem ešte pochváliť časť programového vyhlásenia v oblasti športu. Teší ma, že sa na to nezabúda. Ja by som si skôr predstavoval a skutočne, aby sa zriadil inštitút špecifického ďalšieho štátneho tajomníka, ktorý by sa venoval športu. Pokiaľ ide o mňa, tak takýto návrh by mal, keby bol, mal by u mňa podporu. Ak má byť zriadená rada vlády pre šport, aj tak dobre, bude tu inštitúcia, ktorá môže byť na úžitok športovému hnutiu. Teší ma deklarovaný záujem o to, aby boli do financovania športu viac vtiahnuté súkromné subjekty cez sponzoring, čo medzi riadkami čítam tak, že sa pokúsite presadiť ten tzv. superodpočet pri sponzoringu, lebo inak si to predstaviť ja osobne neviem, ak to má byť realitou. A veľmi ma teší to, čo vypadlo zo zákona, a to je návrh na zriadenie Fondu na podporu športu. To by mal byť veľký, veľký progres. Čiže túto časť programového vyhlásenia oceňujem skutočne najviac zo všetkých tých 70 strán a verím, že dôjde k pozitívnemu naplneniu.
Glváč, Martin, podpredseda NR SR (2017-03-29):
S reakciou pani podpredsedníčka Lucia Ďuriš Nicholsonová.
Grendel, Gábor, podpredseda NR SR (2022-02-22):
Kolegovia, predsa len by som vás chcel poprosiť, aby sme rodinných príslušníkov a blízke osoby nevťahovali do tejto politickej debaty. (Reakcia z pléna.) Ja viem, že ste reagovali na rozpravu. Je to myslené povedzme vo všeobecnosti na všetkých v tejto chvíli. Pán poslanec Kondrót.
Ľ. Jahnátek, minister hospodárstva SR: (2009-06-16):
Cieľom predloženej novely zákona je doplnenie a precizovanie niektorých ustanovení, ktoré vyplývajú zo smernice Rady 2006/67 ES z 24. júla 2006, ktorou sa členským štátom ukladá povinnosť udržiavať minimálne zásoby ropy a ropných výrobkov, ktorou Európske spoločenstvo zaviazalo členské krajiny povinne udržiavať núdzové zásoby ropy a ropných produktov vo výške priemernej 90-dňovej spotreby vybraných ropných výrobkov a uložilo im tiež povinnosť vytvoriť v každej krajine právne predpisy umožňujúce vládam počas ropnej núdze prijať opatrenia na obmedzenie dopytu po ropných výrobkoch, a tým aj ich spotreby. Vytvorenie núdzových zásob na obdobie 90 dní priemernej spotreby bolo jednou z podmienok pre prijatie Slovenskej republiky za člena Európskej únie. Keďže Slovenská republika túto podmienku nespĺňala v tom čase a vytvorenie zásob na požadovanú úroveň predstavovalo značné finančné nároky, bolo dohodnuté takzvané prechodné obdobie, a to do konca roku 2008. S tým súvisiace potrebné finančné prostriedky zabezpečila správa rezerv predajom štátnych hmotných rezerv na základe ich reštrukturalizácie. Novelou sa tiež upravujú tie ustanovenia zákona, ktoré priamo súvisia s prechodom na menu euro od 1. 1. 2009. Predložený návrh nebude mať negatívny dopad na štátny rozpočet, na rozpočty obcí, rozpočty vyšších územných celkov a na verejné financie. Návrh zákona je v súlade s Ústavou Slovenskej republiky, inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná. Vážený pán predsedajúci, vážené panie poslankyne, páni poslanci, dovolím si vás požiadať o podporu predloženého vládneho návrhu zákona. Ďakujem.
Laurenčík, Milan, podpredseda NR SR (2020-04-29):
Ďakujem. Prosím, zaujmite miesto pre spravodajcov. Otváram rozpravu. Do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Končím možnosť. Prihlásil sa pán poslanec Boris Susko. Nech sa páči, máte slovo.
Holeva, Viliam, poslanec NR SR (2014-01-28):
Teraz pristúpime k hlasovaniu o pozmeňujúcich a doplňujúcich návrhov zo spoločnej správy. Pán predseda, dajte, prosím, hlasovať o bodoch 1 až 23 spoločne s odporúčaním gestorského výboru schváliť.
Grendel, Gábor, podpredseda NR SR (2020-11-03):
S ďalšou faktickou poznámkou je v poradí pán poslanec Stančík, ktorého nevidím v sále. Pán poslanec Benčík, nech sa páči.
V. Jasaň, poslanec: (2008-11-06):
A druhá poznámka. Hovoríte tu všetci o handlovaní a nedohode. Ja znova zopakujem, čo už som povedal, pán kolega, primátor, starostovia a 41 poslancov mestského zastupiteľstva odporučilo zákon, ktorý je predložený v Národnej rade schváliť. Ďakujem, všetko.
Kotleba, Marian, poslanec NR SR (2021-12-02):
Pán predseda Kollár, vy ste v jednej vete povedali, že rešpektujete všetkých, aj tých ľudí, ktorí sa nechcú dať z akéhokoľvek dôvodu očkovať, a následne ste hneď povedali, že keď to nepôjde podobrotky, vaša vláda má ústavnú väčšinu a jednoducho môžte pristúpiť aj k takémuto násilnému riešeniu. Je veľmi dobré, že ste vystúpili, je veľmi dobré, že ľudia videli, ako vládni politici vnímajú tú slobodu, ako vnímajú to, že ľudia, ktorí celý život poctivo pracovali, platili dane, odvody, budovali tento štát, tak jednoducho si môžu vybrať buď do nich tú injekciu, za ktorú nikto neručí, po ktorej, keď skolabujú, ich nikto neošetrí, nikto im nepomôže. Buď si tú injekciu dajú dobrovoľne za 500 eur, alebo ich k tomu donútite. Pán predseda Kollár, vaša vláda, vaša vláda zrušila sociálne opatrenia, zrušila trináste dôchodky, vaša vláda svojou absolútne nezmyselnou ekonomickou politikou spôsobila obrovskú infláciu na Slovensku, ktorá devalvuje hodnoty dôchodkov všetkých dôchodcov na Slovensku a vy ľavou rukou im beriete, ľavou rukou znižujete hodnotu ich dôchodkov a potom im poviete, že keď sa rozhodnú si proti vlastnému presvedčeniu dať do seba vakcínu, za ktorú nikto neručí, tak potom im dáte 500 eur, aby to mohli minúť niekde v kine a potom im dáte 100 eur, aby si mohli vykompenzovať tie zvýšené ceny energií. To je maximálny cynizmus a ja dúfam, že vaše vystúpenie videlo čo najviac dôchodcov, čo najviac ľudí a jednoducho všetkým týmto ľuďom je jasná vec jedna, že tak ako deti, tak ani rodičov a starých rodičov vy očkovať na Slovensku násilím nebudete.
P. Paška, predseda NR SR: (2007-06-28):
Poprosím, pán spravodajca, najprv budeme hlasovať ešte o dvoch bodoch programu, ktoré sme prerokovali a ktoré sme neodhlasovali, a to je návrh na vymenovanie viceguvernéra Národnej banky, a potom ešte jedno hlasovanie o návrhu záverečného účtu verejnej správy, takže aj pani ministerku poprosím, aby zatiaľ chvíľočku  počkala. Poprosím  pána poslanca Buriana, aby uviedol hlasovanie o návrhu na vymenovanie viceguvernéra Národnej banky Slovenska .
Bugár, Béla, podpredseda NR SR (2017-05-16):
Prezentujme sa a hlasujeme. (Hlasovanie.) Prítomných 139 poslancov, za návrh hlasovalo všetkých 139 poslancov. Konštatujem, že tento návrh zákona sme schválili . Teraz pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá (tlač 553). Pán poslanec Mojš ako spoločný spravodajca, nech sa páči, máte slovo. [Hlasovanie o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov , tlač 553.]
Sulík, Richard, predseda NR SR (2011-09-08):
Pán poslanec Matej.
Hort, Milan, podpredseda NR SR (2011-11-30):
Ďakujem. A teraz v rozprave vystúpi pán poslanec Galko.
Bugár, Béla, podpredseda NR SR (2018-03-14):
Prezentujme sa a hlasujme. (Hlasovanie.) Prítomných 118, za 29, proti 39, zdržalo sa 50 poslancov. Návrh nebol schválený. Teraz prosím pána poslanca Grendela, aby uviedol hlasovanie v prvom čítaní o návrhu poslancov Krajniaka, Kollára, Pčolinského, Pčolinskej a Štarchoňa na vydanie zákona o ochrane pred neprispôsobivou osobou (tlač 883). (Hlasovanie o návrhu poslancov Národnej rady Slovenskej republiky Milana Krajniaka, Borisa Kollára, Petra Pčolinského, Adriany Pčolinskej a Petra Štarchoňa na vydanie zákona o ochrane pred neprispôsobivou osobou a o zmene a doplnení niektorých zákonov , tlač 883.)
Danko, Andrej, podpredseda NR SR (2023-12-13):
Poslankyňa Števulová.
P. Hrušovský, predseda NR SR: (2005-12-07):
(Hlasovanie.) 106 prítomných, 102 za, 1 proti, 3 nehlasovali. Návrh sme schválili. Prosím ďalší návrh.
Blanár, Juraj, podpredseda NR SR (2021-06-17):
Pán poslanec Krupa, môžete reagovať na faktické poznámky. (Ruch v sále.) A poprosím ešte pánov kolegov, pani kolegyne, aby sme mu to umožnili a potom pristúpime k hlasovaniu, ako máme naplánované. Ďakujem. Nech sa páči.
Laššáková, Jana, podpredsedníčka NR SR (2013-06-04):
Prezentujme sa a hlasujeme. (Hlasovanie.) Prítomných 130 poslancov, za návrh hlasovalo 55 poslancov, proti 13, zdržalo sa 60 poslancov, nehlasovali 2 poslanci. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz prosím spravodajcu, ktorého určil navrhnutý gestorský výbor pre kultúru a médiá, poslanca László Solymosa, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii, tlač 512. Nech sa páči, pán spravodajca, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 512.)
P. Paška, predseda NR SR: (2009-09-16):
Pán poslanec, máte slovo.
Bagačka, Michal, poslanec NR SR (2015-11-18):
Teraz, prosím, dajte hlasovať o bode 24 osobitne s odporúčaním gestorského výboru neschváliť.
Kollár, Boris, predseda NR SR (2021-06-23):
Ďakujem. S ďalšou vystúpi pán poslanec Kotleba.
Bugár, Béla, podpredseda NR SR (2017-05-16):
Nech sa páči, prezentujme sa a hlasujeme. (Hlasovanie.) Prítomných 141, za 49, proti 47, zdržalo sa 45 poslancov. Návrh nebol schválený. Teraz prosím pána spravodajcu, pána poslanca Galeka, aby uviedol hlasovanie v prvom čítaní o návrhu poslanca Baránika na vydanie zákona, ktorým sa mení zákon č. 182/1993 Z. z. o vlastníctve bytov a nebytových priestorov (tlač 530). (Hlasovanie o návrhu poslanca Národnej rady Slovenskej republiky Alojza Baránika na vydanie zákona, ktorým sa mení zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov , tlač 530.)
Blahová, Natália, poslankyňa NR SR (2020-02-20):
Ďakujem pekne. Že sa vôbec vy, pani Vaľová, vôbec ozývate v tejto chvíli. Lebo to naozaj akože kypí, Google, keď ja zadám doňho, že Vaľová. A kypí, viete čím? Nie tým, čo vy ste urobili pre dôchodcov, kypí vašimi osobnými kauzami, vašimi osobnými kauzami. Počúvajte, teraz, že 29-tisíc eur dostalo Humenné pokuty, že ste tam čachrovali a porušili zákon o verejnom obstarávaní? Tie pokuty, tie pokuty musí kvôli vám zaplatiť mesto Humenné. Vy kam vstúpite, tam sto rokov tráva nerastie. Vy, osoba, pre boha živého, prečo sa vy vyjadrujete k sociálnym veciam, keď oberáte ľudí? Lebo sociálne veci majú slúžiť tomu, aby pomáhali tým najslabším, najzraniteľnejším, starým, deťom, rodinám v kríze. A vy, kam vstúpite, tam kauza. Vy osobne by ste teraz mali prísť do mesta Humenného a nie ho nechať zaplatiť 29-tisíc za vaše tuto divné obchody, čo ste tam si na svojom piesočku robili. Ale vy by ste mala vykešovať, otvoriť svoj účet a vykešovať to tam tomu mestu, ktorému to bude určite chýbať. Lebo za 29-tisíc, ja si viem predstaviť, čo všetko tomu mestu môže chýbať. Pani poslankyňa Vaľová, pre boha živého, že zrovna vy sa tu vyjadrujete k nejakým sociálnym veciam. Sto rokov, kde vstúpite, po vás tráva nerastie.
P. Hrušovský, podpredseda NR SR: (2001-10-04):
(Hlasovanie.) Prítomných 85, za návrh 84, zdržal sa 1. Konštatujem, že tieto body sme schválili. L. Hóka, poslanec: Ďalej odporúčam bod 34 vyňať na samostatné hlasovanie s odporúčaním gestorského výboru schváliť ho.
Hrnčiar, Andrej, podpredseda NR SR (2020-02-20):
Pán poslanec Marosz.